Թոմ Ռոզենտալ (երաժիշտ)

Թոմ Ռոզենտալ (; ), անգլիացի երգիչ և կոմպոզիտոր։ Նրա երաժշտությունը նկարագրվել է որպես «կարճ, վարպետորեն մշակված փոփ-երաժշտություն»։

Երաժշտության մասին 
Այժմ Թոմն ունի 5 ալբոմ, որոնք ինքնուրույն թողարկվել են նրա սեփական լեյբլում՝ «Tinpot Records»-ում։ Spotify-ում նրա երգերը լսել են ավելի քան 200 միլիոն անգամ, իսկ YouTube-ում երգերի տեսահոլովակներն ունեն ավելի քան 80 միլիոն դիտում։ Ներկայումս Թոմի աշխատանքները թողարկվում են «Universal Music Publishing Group» հրատարակչությունում։

Թոմի երաժշտությունը սովորաբար ուղեկցվում է տարբեր ոճերի երաժշտական տեսահոլովակներով։ «A Thousand Years», «As Luck Would Have It», «I Like It When You Are Gone», «Lead Me To You» և «Fenn» երգերի տեսահոլովակները հայտնվել են «Vimeo Staff Picks» քաղվածքում։ «Watermelon» երգի տեսահոլովակը ներառվել է 2014 թվականի Huffington Post թոփ 30 երաժշտական տեսահոլովակների ցանկում։ «Lights are on But Nobody's Home» երգի տեսահոլովակում գլխավոր դերը խաղացել է բրիտանացի կոմիկ Ջոզի Լոնգը։ Որոշ տեսահոլովակներ նկարահանվել են երկրպագուների քրաուդսորսինգի սկզբունքի միջոցով․ այսպես՝ «Hugging You» տեսահոլովակում մարդկային գրկախառնության տեսանյութեր են օգտագործվել, իսկ «Just As»-ում՝ ծնողների, պապիկ-տատիկների տեսանյութեր։ Ռոզենտալը երգերի շարք է գրել մարդկանց և վիճաբանությունների մասին, օրինակ, «I'm Yohan Blake» (Յոհան Բլեյքի և Ուսեյն Բոլտի դեմ նրա սպորտային կարիերայի մասին), «Hey Luis Don’t Bite Me» (Լուիս Սուարեսի կծելու միջադեպի մասին), «Melania» (Մելանյա Թրամփի՝ առաջին լեդիի մասին), ինչպես նաև ամանօրյա երգ-շնորհավորանք Ջեֆ Բեզոսի համար՝ «Dear Mr Amazon Lady» (Մայքլեքսի հետ)։

Թոմի «Forgets Slowly», «Lights on But Nobody's Home» և «Take Care» երգերը կարելի է լսել «Skins» սերիալի «Alo» սերիայում։ «Go Solo» երգն օգտագործվել է գերմանական «Մեղրը գլխում» ֆիլմի սաունդթրեքում (2014), «Kid Poker» (2015) և «Hard Knocks» վավերագրական ֆիլմերի սաունդթրեքում, «Ֆելիքս և Մեյրա» ֆիլմի թրեյլերում։ «Go Solo» և «I Want You in My Dreams» երգերը ներառվել են «Where We're Meant to Be» գեղարվեստական ֆիլմի սաունդթրեքում։ «It's OK» երգը հնչել է «Գիսաստղ» (2014), «Անեստեզիա» (2014) և «Ոդիսական» (2016) ֆիլմերի թրեյլերում։ 2016-2018 թվականներին նրա «It’s OK» և «Woes» երգերը հնչել են «Հարևաններ» սերիալում։

Թոմը նաև սաունդթրեքների շարք է գրել կարճամետրաժ ֆիլմերի և գովազդային տեսանյութերի համար։

2016 թվականի մարտի 10-ից 2016 թվականի ապրիլի 19-ը Թոմը թողարկել է տասը սերիայից բաղկացած վլոգ։ Տեսանյութերում ցուցադրվում էին ինչպես իր կենդանի ելույթները, այնպես էլ Թոմի ընտանիքի անդամները և ընկերները։ Եզրափակիչ թողարկումը ներառել է հարցազրույց կոմիկ և դերասան Թոմ Ռոզենտալի հետ։ Վլոգների երկրորդ սերիան նա սկսել է 2017 թվականի օգոստոսի 17-ին, որն ավարտվել է 2017 թվականի դեկտեմբերի 29-ին։ 

2019 թվականի մարտի 13-ին Սուրբ Պանկրատիուսի Հին եկեղեցում տեղի է ունեցել Թոմի առաջին համերգը, որին հաջորդել է Եվրոպայում շրջագայությունը և համերգը Խորհրդային մատուռում։ 2020 թվականին Թոմը շարունակել է համերգներով հանդես գալ Մեծ Բրիտանիայում և Եվրոպայում, մինչև որ շրջագայությունը դադարեցվել է կորոնավիրուսի համավարակի պատճառով։

Անձնական կյանք 
Ներկայիս դրությամբ երաժիշտն ապրում է Լոնդոնում ցուցանակների նկարիչ Բելլա Փեյսի և համատեղ դստրերի՝ Բեսսի (Մականունը Բոլու) ու Ֆեննի հետ։

Ռոզենտալի դուստրը՝ Ֆեննը, 4 տարեկանում հորինել է «Dinosaurs in Love» երգը, որը 2020 թվականին դարձել է վիրուսային հիթ և համացանցային սենսացիա։

Սկավառակագրություն

Ալբոմներ

EP

Հավաքածուներ

Ծանոթագրություններ 

Բրիտանացի երգիչներ
Բրիտանացի երգահաններ
Անգլիացի դաշնակահարներ